వాషింగ్టన్: ఎంతోకాలంగా మిత్రదేశాలుగా ఉన్న ఆస్ట్రేలియా, అమెరికా మధ్య సంబంధాలు డొనాల్డ్ ట్రంప్ రాకతో ఒక్కసారిగా మారిపోయాయి. అమెరికా నూతన అధ్యక్షుడిగా అధికారంలోకి వచ్చిన దగ్గర్నుంచి ఆస్ట్రేలియా ఏదోఒక సందర్భంలో ట్రంప్ను వెనకేసుకొస్తున్నప్పటికీ... ఆయన మాత్రం చల్లబడడం లేదు. ఇటీవల అందరు దేశాధినేతల మాదిరిగానే ఆస్ట్రేలియా ప్రధాని టర్న్బుల్తో కూడా ట్రంప్ ఫోన్లో మాట్లాడారు. ఈ సందర్భంగా ఆస్ట్రేలియా ప్రధానిపై ట్రంప్ తీవ్ర ఆగ్రహం వ్యక్తం చేసినట్టు చెబుతున్నారు. ప్రపంచ దేశాధినేతలతో తాను ఆరోజు మాట్లాడిన ఫోన్ కాల్స్లో ‘అత్యంత చెత్త ఫోన్ కాల్’ ఇదేనని ట్రంప్ టర్న్బుల్తో చెప్పినట్టు ‘ది వాషిగ్టన్ పోస్ట్’ వెల్లడించింది. షెడ్యూల్ ప్రకారం గంటసేపు ఆస్ట్రేలియా ప్రధానితో మాట్లాడాల్సి ఉండగా కేవలం 25 నిమిషాల్లోనే సంభాషణ ముగించినట్టు పేర్కొంది. ఆస్ట్రేలియా నుంచి 1,250 మంది శరణార్థులను అమెరికాలోకి ప్రవేశించే విధంగా ఒబామా ప్రభుత్వంతో తాము చేసుకున్న ఒప్పందానికి కట్టుబడి ఉండాలని టర్న్బుల్ కోరుతున్నట్టు ట్రంప్ ముందే పసిగట్టినట్టు చెబుతున్నారు. టర్న్బుల్ మాట్లాడుతుండగానే ట్రంప్ కలగజేసుకుని... ‘అదే జరిగితే ఇంతకన్నా చెత్త ఒప్పందం మరోటి ఉండదు... మరోసారి అమెరికాకి బోస్టన్ బాంబర్లను పంపేందుకు మీ దేశం ప్రయత్నిస్తోంది’ అని తీవ్ర స్వరంతో పేర్కొన్నారు. కాగా అమెరికా అధ్యక్షభవనం వైట్హౌస్ వర్గాలు మాత్రం వీరిద్దరి మధ్య సంభాషణ ‘ఇరు దేశాల సంబంధాలు బలపడేలా సాగింది’ అని పేర్కొనడం విశేషం. ఒబామా ప్రభుత్వంతో ఆస్ట్రేలియా ఒప్పందం చేసుకున్న శరణార్థుల్లో ఇరాక్, ఇరాన్, సూడాన్, సోమాలియా దేశాలనుంచి వచ్చిన వారుకూడా ఉన్నారు. ప్రస్తుతం వారు ఆస్ట్రేలియా తీరంలోని దీవుల్లో ఆశ్రయం పొందుతున్నారు.
vashington: entokaalamgaa mitradesaalugaa unna australia, america madhya sambandhaalu donald trump raakatho okkasariga maripoyayi. america noothana adhyakshudigaa adhikaaramloki vachina daggarnunchi australia edooka sandarbhamlo trumpnu venakesukostunnappa... aayana maatram challabadadam ledu. iteevala andaru deshaadhinetala maadirigaane australia pradhaani turnbultho kuudaa trump fonlo matladaru. ee sandarbhamgaa australia pradhaanipai trump teevra aagraham vyaktam chesinattu chebutunnaru. prapancha deshaadhinetalatho taanu aaroju matladina fon calslo ‘atyanta chetta fon kaal’ idenani trump turnbultho cheppinattu ‘dhi vashigton post’ velladinchindi. shedule prakaaram gantasepu australia pradhaanitho matladalsi undagaa kevalam 25 nimishaallone sambhaashana muginchinattu perkondi. australia nunchi 1,250 mandi saranaarthulanu americaloki pravesinche vidhamgaa obama prabhutvamto taamu chesukunna oppandaaniki kattubadi undaalani turnble korutunnattu trump munde pasigattinattu chebutunnaru. turnble maatlaadutundagaane trump kalagajesukuni... ‘adhe jarigithe intakanna chetta oppandam maroti undadu... marosari americaki boston bambarlanu pampenduku mee desham prayatnistondi’ ani teevra swaramtho perkonnaru. kaga america adhyakshabhavanam whitewhous vargaalu maatram veeriddari madhya sambhaashana ‘iru deshaala sambandhaalu balapadela saagindi’ ani perkonadam visesham. obama prabhutvamto australia oppandam chesukunna saranaarthullo irak, iran, sudan, somalia deshaalanunchi vachina varukuda unnaaru. prastutam vaaru australia teeramloni deevullo aashrayam pondutunnaaru.